На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о буџету општине Гаџин Хан за 2019. годину („Службени лист града Ниша“ број 112/2018) и предлога Службе за буџет, финансије и пореску администрацију број 400-526/19-IV/01 од 15.05.2019. године,

Општинско веће општине Гаџин Хан на седници одржаној 15. маја 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2019. годину (“Службени лист града Ниша” број 112/2018):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 76.**

**Економска класификација 499000 - Средства резерве**

**ОДОБРАВАЈУ СЕ** средства у износу од **21.000,00** динара (двадесетједнухиљадудинара) Општинској управи општине Гаџин Хан за измирење трошкова парничног поступка по Споразуму о вансудском поравнању.

1. Средства из тачке 1. овог предлога распоређују се у оквиру

**Раздео 5**

**Програм 15 – Локална самоуправа**

**0602- 0001 – Функционисање локалне самоуправе и градских општина**

**Функција 130 - Опште услуге**

**Позиција 69.**

**Економска класификација 483000 – Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2019. годину и финансијског плана Општинске управе општине Гаџин Хан утврђено је да на позицији 69, економска класификација 483111-Новчане казне и пенали по решењу судова и судских тела нема довољно планираних средстава за ове намене. По споразуму о вансудском поравнању број 7/2019 од 25.04.2019. године закљученом између Општине Гаџин Хан и Славише Савића из Ниша, општина Нишка Бања, улица Авноја бб, насеље Никола Тесла, кога заступа адвокат из Ниша Зоран Д. Ђорђевић, а у вези догађаја који се одиграо 20.08.2017. године на начин што је пас луталица између села Краставча и села Марина Кутина ујео Славишу Савића за потколеницу леве ноге. Општина Гаџин Хан је у обавези да наведеном лицу исплати 40.000,00 динара на име стварне штете и 21.000,00 динара на име трошкова парничног поступка..

Средства на име стварне штете у износу од 40.000,00 динара су предвиђена финансијским планом Општинске управе, али нема предвиђених средстава за парничне трошкове у парничном поступку 32 П бр. 4270/18 који се водио код Основног суда у Нишу.

Како не би дошло до накнадне тужбе и још већих трошкова, средства се издвајају из текуће буџетске резерве..

Број: 06-400-309/19-III

У Гаџином Хану, 15.05.2019. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК ОПШТИНСКОГ ВЕЋА,

Марија Цветковић